Attila

Attila (n. c. 406 til 453) esis la regnanto dil Huni de 434 til lua morto en 453. Ilu anke esis chefo di tribuala imperio qua konsistis ek la Huni, l'Ostrogoti e l'Alani, en central Europa.

Attila e lua armeo, avancinte de lua hemo en estal Europa alonge la fluvii Danubio e Rheno, e pasinte l'urbo Trier, an la fluvio Moselle, sen atakar ol, sucesoze atakis ye ca dio l'urbo Metz (en nuntempa Francia). La muri dil urbo krulis, domi brulesis e multa civitani mortigesis. Dum la sequanta semani Attila procedis vers Orléans. Ilu repulsesis dal armei de la Visigoti e Romani, e ye la batalio di Chalons-sur-Marne, proxim Reims, l'armeo di Attila vinkesis, samatempe kam Teodorikus, rejulo di la Visigoti, ocidesis. Attila retroiris a sua hemo, por pluse kampaniar en 452.

Kategorio:Historio di Hungaria